
Z A P I S N I K

S 21. sjednice Vijeća mjesnog odbora Gornje Vrapče, održane 23.siječnja 2023. godine,   u prostorijama   MO Gornje Vrapče, s početkom u 20,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vinko Lalek, Vlatka Makarun, Denis Šola i Karlo Mandarić.

NENAZOČNI ČLANOVI VIJEĆA:  Tanja Djaković, Ivan Lalić,.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun.

Predsjednik konstatira  da je na sjednici vijeća  nazočno 5, od ukupno 7  članova, što znači da Vijeće može pravovaljano  donositi odluke te otvara  21. sjednicu Vijeća mjesnog odbora s predloženim dnevnim redom:


DNEVNI RED:


1. Dopisi i odgovori gradskih ureda.
2. Zaključci na temelju zahtjeva građana.
3. Raspored korištenja prostora mjesne samouprave za 2023. godinu. 
4. Razno.                  


Po jednoglasnom prihvaćanju Dnevnog reda, predsjednik daje zapisnik 20. sjednice na usvajanje. Zapisnik 20. sjednice jednoglasno je usvojen, te se pristupilo  se diskusiji redom po točkama.


ODLUKE


Točka 1.

Predsjednik izvješćuje vijećnike o prispjelim obavijestima  gradskih ureda te obavijestima mjesnog odbora prema istima:

· Gradskog ureda za mjesnu samoupravu, civilnu zaštitu i sigurnost,  o mjerama štednje energije u objektima mjesne samouprave koji su dani korisnicima  na korištenje.
· Gradskog ureda za mjesnu samoupravu, civilnu zaštitu i sigurnost: KLASA:024-08/22-001/57, Ur broj:251-13-12/002-22-10, od 14.12.2022. koja se odnosi na  zamolbu o vremenu sazivanja sjednica vijeća.
· Gradskog ureda za obnovu, izgradnju,  prostorno uređenje, graditeljstvo, 
komunalne poslove i promet KLASA:340-03/15-001/49, Ur. Broj: 251-10-53-2/010-22-22 od 25.11.2022. o izradi projektne dokumentacije klizišta groblja Petrašćak.
· Zahtjevu mjesnog odbora  upućenom prema GČ Podsused Vrapče,  zbog puknuća vodovodne cijevi u ulici Horvatnica, kod  kbr. 68,  prije Nove godine i koje je trajalo puna tri tjedna. Predsjednik je izvijestio da je drugi dan puknuće sanirano te sada slijedi asfaltiranje oštećenog kolnika.
· Sukladno traženju Gradskog ureda za obnovu, izgradnju,  prostorno uređenje, graditeljstvo, komunalne poslove i promet,  KLASA:340-08/22-002/486, Ur. Broj: 251-10-41-1/005-22-4 od 12.10.2022. o mišljenju građana  o postavljanju uspornika prometa u ulici Vrapčanska kod kbr. 269 i 250 te 249 i 238. Prema odluci vijeća mjesnog odbora vidljivog u zapisniku 20 sjednice, održane  05.12.2022. godine,  članovi zaduženi za kontakt  K. M. i A. V. obavili su razgovore s građanima i oni su se pozitivno izjasnili o postavljanju  uspornika prometa a također i kamere za nadzor prometa. 

Točka 2.

Vijeću mjesnog odbora obratio se građanin  G. M. s zamolbom da se spriječi odlaganje otpada nesavjesnih građana na uglu ulice Margalići i Vrapčanska. Vijeće je upoznato s iznesenom problematikom  te je već nekoliko puta urgiralo da se otpad ukloni što je nekoliko puta i učinjeno. Vijeće donosi.

ZAKLJUČAK

Postavit će se obavijest o zabrani nanošenja otpada na navedenu lokaciju.
 
Točka  2.1.

Vijeću mjesnog odbora obratio se građanin  R. P. s zahtjevom za produženjem Močvarske ulice,  kako bi došao do svoje parcele. Pri tome je priložio dokumentaciju iz koje je vidljivo da je prilazni put ucrtan. Vijeće donosi:


ZAKLJUČAK
Podržava se stav građanina da se navedena cesta u dozvoljenim gabaritima produži.

Točka 2.2.

S problemom redoslijeda vožnje Zetove autobusne linije 151, obratile su se S.K. i I.F.M. gdje su točno navele problematiku ulice Trdice,  koja nema nogostupa, te je zbog „statusa“ sjeverne obilaznice izuzetno opasna za vožnju automobilom a time i za pješake. Vijeće je upoznato s problematikom i svjesno je dugogodišnjih napora uloženih u uspostavu linije koja je izuzetno važna za ovaj pod sljemenski  kraj i koja je s ulicom Horvatnica, trebala povezivati  teritorij cijelog mjesnog odbora. Utvrđeno je da su obje građanke u pravu s svojim primjedbama. Prema posljednjim informacijama ZET-a, brojanjem prijevoza putnika linija je nerentabilna te se zbog isplativosti red vožnje umanjio. Vijeće donosi:

ZAKLJUČAK


Sukladno gore navedenom vijeće još jednom traži da nadležne institucije izađu na teren, te nastoje prilagoditi prolaz autobusne linije u ulicu Horvatnica, kako bi cijela linija 151 bila iskoristiva i isplativa.

Točka 3. 

Jednoglasno se prihvaća Zapisnik komisije za dodjelu prostora mjesne samouprave s pripadajućim rasporedom.

Točka 4.

[bookmark: _GoBack]Pregledom terena utvrđeno je da u Vrapčanskoj ulici kod kbr.269,  nema nadstrešnice. Stoga vijeće donosi:

ZAKLJUČAK

Traži se postavljanje autobusne nadstrešnice na gore navedenoj lokaciji.

Sjednica je završila u 21 sat i 30 minuta.


Predsjednik
Vijeća Mjesnog odbora
   Anđelko Vučenik v.r.




















